**Likumprojekta ”Valsts materiālo rezervju likums” sākotnējās ietekmes**

**novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 22.maija rīkojuma Nr. 244 ”Par konceptuālo ziņojumu ”Par valsts materiālo rezervju veidošanu un pārvaldīšanu”” (turpmāk – rīkojums Nr.244) 4.1.apakšpunkts, kas uzdod Iekšlietu ministrijai sagatavot un iekšlietu ministram līdz 2017.gada 1.decembrim iesniegt noteiktā kārtībā Ministru kabinetā likumprojektu par grozījumiem Valsts materiālo rezervju likumā. Ievērojot grozījumu apjomu, sagatavots jauns Valsts materiālo rezervju likuma projekts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar rīkojumu Nr. 244 tika atbalstīts konceptuālajā ziņojumā ”Par valsts materiālo rezervju veidošanu un pārvaldīšanu” (ierobežotas pieejamības informācija) ietvertais risinājuma 3. variants (turpmāk – risinājuma 3. variants), nosakot, ka:  - risinājuma 3. variantu ievieš ar 2019. gada 1. janvāri;  - risinājuma 3. varianta īstenošanā atbildīgā institūcija ir Iekšlietu ministrija, bet līdzatbildīgās institūcijas – Satiksmes ministrija, Veselības ministrija un Zemkopības ministrija.  Risinājuma 3.variants paredz būtiski mainīt valsts materiālo rezervju administrēšanas sistēmu – pašlaik centralizētas valsts materiālo rezervju pārvaldības sistēmas vietā paredzot valsts materiālo rezervju veidošanu nozarēs, pamatojoties uz iespējamajiem apdraudējumiem un riska novērtējumu, un paredzot, ka tās pārvalda attiecīgo nozaru ministrijas sadarbībā ar Iekšlietu ministriju. Variants saistīts ar izmaiņām tiesību aktos un jaunu uzdevumu noteikšanu ministrijām, kuru nozarēs tiek veidotas valsts materiālās rezerves. Nozaru ministriju iesaiste valsts materiālo rezervju pārvaldīšanā veicinās atbildīgu attieksmi pret valsts materiālo rezervju plānošanu nozarē, neradot liekus resursu uzkrājumus, un savlaicīgu resursu atjaunināšanu, aizstājot valsts materiālajās rezervēs esošos resursus ar jauniem resursiem. Līdz ar to šajā variantā paredzētā risinājuma ieviešana ļaus efektīvāk veikt valsts materiālo rezervju plānošanu un veicinās maksimālu attiecīgās nozares nodrošināšanu ar nepieciešamajiem mūsdienu prasībām atbilstošiem valsts materiālo rezervju resursiem, kā arī novērsīs funkciju dublēšanos valsts materiālo rezervju uzskaites jomā un nelietderīgu personāla resursu izmantošanu. Iekšlietu ministrija īstenos koordināciju valsts materiālo rezervju plānošanas procesā un pieprasīs centralizēti finanšu resursus valsts materiālo rezervju iegādei un uzturēšanai visu valsts materiālo rezervju pārvaldīšanas un veidošanas procesā iesaistīto nozaru ministriju vajadzībām.  *Valsts materiālo rezervju likums* (turpmāk – Likums), kas ir spēkā kopš 2008.gada 1.janvāra, nosaka valsts materiālo rezervju plānošanu, iegādi, uzglabāšanu, uzskaiti, atjaunināšanu, iznomāšanu, aizdošanu, realizāciju, norakstīšanu, izmantošanu, finanšu līdzekļu administrēšanu un valsts materiālo rezervju atbildīgo glabātāju uzraudzību. Likuma mērķis ir civilās aizsardzības sistēmas ietvaros veidot un uzglabāt valsts materiālās rezerves, lai tās izmantotu valsts apdraudējuma gadījumā.  Saskaņā ar Likuma 4.pantu valsts materiālās rezerves iegādājas Iekšlietu ministrijas padotības iestāde – Nodrošinājuma valsts aģentūra vai valsts materiālo rezervju atbildīgie glabātāji kopā ar iepirkumu ikdienas vajadzībām. Nodrošinājuma valsts aģentūra arī administrē valsts materiālo rezervju veidošanai, atjaunināšanai, uzglabāšanai, izmantošanai un norakstīšanai nepieciešamos finanšu līdzekļus (visu valsts materiālo rezervju sistēmā iesaistīto institūciju vajadzībām), līdz ar to izveidojas situācija, ka citu ministriju vajadzības tiek segtas no finansējuma, kas plānots Iekšlietu ministrijas budžeta apakšprogrammā 40.04.00 “Valsts materiālās rezerves” un Iekšlietu ministrija virza pieteikumus papildu finansējuma piešķiršanai. Savukārt Civilās aizsardzības un katastrofu pārvaldīšanas likuma 25.pants nosaka, ka *valsts institūcija savas darbības jomai atbilstošo civilās aizsardzības uzdevumu izpildi finansē no tās budžetā šim mērķim paredzētajiem valsts budžeta līdzekļiem, pašvaldību institūcijas - no to budžetos šim mērķim paredzētajiem līdzekļiem, juridiskās un fiziskās personas - no saviem līdzekļiem*.  Valsts materiālās rezerves iegādājas Nodrošinājuma valsts aģentūra, kā arī Veselības ministrija (Neatliekamās medicīniskās palīdzības dienests) šim mērķim Iekšlietu ministrijas budžeta apakšprogrammā 40.04.00 „Valsts materiālās rezerves” plānoto valsts budžeta līdzekļu ietvaros (pamatā izlietojot iepriekšējos gados uzkrāto ieņēmumu atlikumu no valsts materiālo rezervju realizācijas), ievērojot kompetenci medicīnas jomā. Lai piešķirtu finansējumu Veselības ministrijai (Neatliekamās medicīniskās palīdzības dienestam, budžeta apakšprogrammai 39.04.00 „Neatliekamā medicīniskā palīdzība”), valsts materiālo rezervju iegādei un atjaunināšanai, budžetu reglamentējošos normatīvajos aktos noteiktajā kārtībā tiek veikta starpministriju transfertu saskaņošanas procedūra, bet pēc preču iegādes Neatliekamās medicīniskās palīdzības dienests iesniedz atskaiti par piešķirtā finansējuma izlietojumu (rēķinus, pieņemšanas un nodošanas aktus, atskaites). Iegādātos valsts materiālo rezervju resursus Nodrošinājuma valsts aģentūra uzskaita bilancē (Veselības ministrijas vajadzīgām iegādātos resursus uzskaita summāri). Pieņemot tos glabāšanā, atbildīgie glabātāji valsts materiālo rezervju resursus uzskaita zembilancē.  Valsts materiālo rezervju un ar tām veikto darbību (pieņemšana, izsniegšana, pārvietošana, atjaunināšana, izmantošana, norakstīšana, realizācija, veiktie uzturēšanas darbi un uzraudzības pārbaudes) uzskaiti nodrošina Nodrošinājuma valsts aģentūra un papildus tam atbildīgais glabātājs uzskaita tam glabāšanā nodotās valsts materiālās rezerves un veiktās darbības ar tām. Valsts materiālo rezervju pārvietošanu, atjaunināšanu, uzturēšanas darbus (tehniskās apskates, remontdarbus, pārbaudes u.c.) atbildīgais glabātājs veic saskaņojot ar Nodrošinājuma valsts aģentūru, pēc tam iesniedzot Nodrošinājuma valsts aģentūrai atskaites par padarītajiem darbiem (aktus, rēķinus).  Pašreizējais valsts materiālo rezervju administrēšanas process ir sarežģīts, normatīvais regulējums ir pilnveidojams, kā arī jāveicina iestāžu resursu (īpaši grāmatvedības personāla resursu) izmantošanas efektivitāte.  Likuma 11.panta 2.punkts nosaka, ka valsts materiālo rezervju finansēšanas avoti ir valsts budžeta dotācija no vispārējiem ieņēmumiem, ieņēmumi no valsts materiālo rezervju realizācijas un citi pašu ieņēmumi, kā arī fizisko un juridisko personu ziedojumi.  Valsts materiālo rezervju nokomplektēšana atbilstoši valsts materiālo rezervju nomenklatūrā noteiktajam apjomam, valsts materiālo rezervju atjaunināšana, kā arī valsts materiālo rezervju uzturēšana pamatā tiek veikta no valsts materiālo rezervju realizācijas ieņēmumiem, kas nepārtraukti samazinās (ieņēmumu atlikums no uz 2004.gada 1.janvāri – 6 514 589 *euro,* uz 2017.gada 1.janvāri – 871 364,64 *euro*, uz 2018.gada 1.janvāri – 493 150 *euro*)un ir nepietiekami, lai segtu nepieciešamos izdevumus (atbilstoši apstiprinātajai valsts materiālo rezervju nomenklatūrai papildu nepieciešams finansējums 4 698 821 *euro* apmērā, tai skaitā Veselības ministrijai – 3 072 604 *euro*, Iekšlietu ministrijai – 1 546 006 *euro*, Zemkopības ministrijai – 20 201 *euro* un Satiksmes ministrijai – 60 010 *euro*). Valsts budžeta dotācija no vispārējiem ieņēmumiem valsts materiālo rezervju pastāvīgai atjaunināšanai (izņemot gadījumus, kad tās izlietotas humānās palīdzības sniegšanai un par to atjaunināšanu lēmis Ministru kabinets) un iegādei atbilstoši nomenklatūrai netiek piešķirta. Fizisko un juridisko personu ziedojumi laikposmā no 2010.gada līdz 2018.gada 1.janvārim nav saņemti. Bez papildus finansējuma ir apdraudēta turpmāka valsts materiālo rezervju veidošana, atjaunināšana un uzturēšana, kā arī papildināšana ar jauniem valsts materiālo rezervju resursiem.  Atbilstoši Likumam valsts materiālās rezerves var izmantot katastrofu gadījumos veicamo reaģēšanas pasākumu izpildei, neatliekamo glābšanas un katastrofas seku likvidēšanas pasākumu izpildei, ārkārtas neparedzētu situāciju risināšanai, ja pastāv draudi cilvēku veselībai vai dzīvībai, reaģēšanas pasākumos iesaistītā personāla individuālās aizsardzības nodrošināšanai, sabiedriskās drošības un kārtības nodrošināšanai, civilās aizsardzības sistēmas mācībām un katastrofu pārvaldīšanā iesaistītā personāla apmācības nodrošināšanai, mobilizācijas nodrošināšanai atbilstoši mobilizācijas pieprasījumiem tautsaimniecības mobilizācijas plāna ietvaros, patvēruma meklētāju masveida ierašanās gadījumā veicamo pasākumu īstenošanai, pamatojoties uz iekšlietu ministra vai iekšlietu ministra pilnvarotas amatpersonas rakstveida atļauju, bet gadījumā, ja tās paredzēts izmantot tautsaimniecības vajadzībām vai humānās palīdzības sniegšanai – pamatojoties uz Ministru kabineta rīkojumu.  Likumprojekta ”Valsts materiālo rezervju likums” (turpmāk – likumprojekts) mērķis ir nodrošināt efektīvu valsts materiālo rezervju izmantošanu katastrofu, militāra un citu apdraudējumu gadījumā.  Likumprojektā definēti termini ”valsts materiālās rezerves”, ”valsts materiālo rezervju nomenklatūra”, ”atbildīgā institūcija”, ”valsts materiālo rezervju pārvaldīšana”, ”valsts materiālo rezervju veidošana”.  Likumprojekts paredz mazināt administratīvo slogu, kas saistīts ar valsts materiālo rezervju iegādi, atjaunināšanu, pieņemšanu, izsniegšanu, uzglabāšanu, uzturēšanu un uzskaiti, nododot valsts materiālās rezerves katras nozares ministrijas (kurai to uzdevumu izpildei nepieciešamas valsts materiālās rezerves) pārvaldībā, atstājot Iekšlietu ministrijas pārziņā jautājumus, kas skar valsts materiālo rezervju papildu finansējuma pieprasījumu un nomenklatūras sagatavošanu. Nozaru ministrijas plānos nepieciešamos valsts materiālo rezervju resursus, balstoties uz iespējamo apdraudējumu un riska novērtējumu konkrētā nozarē, savukārt Iekšlietu ministrija koordinēs valsts materiālo rezervju plānošanu, sniedzot nozaru ministrijām informāciju par jau pieejamajiem valsts materiālo rezervju resursiem, tādā veidā veicinot tikai nepieciešamo resursu iegādi un lietderīgu valsts budžeta līdzekļu izlietojumu. Valsts materiālās rezerves tiks iegādātas iepirkumu procedūras rezultātā normatīvajos aktos par iepirkumiem noteiktajā kārtībā, savukārt tās atsavinās atbilstoši publiskas personas mantas atsavināšanu reglamentējošo normatīvo aktu prasībām, izņemot zāles un medicīniskās ierīces, kuras tiks atsavinātas atbilstoši Ministru kabineta noteiktajai kārtībai. Valsts materiālās rezerves tiks atjauninātas, ievērojot attiecīgo resursu ražotāju noteiktos derīguma termiņus, ražotāju ieteikumus t.sk. informāciju par attiecīgā resursa noņemšanu no ražošanas un rezerves daļu nepieejamību, kā arī situācijas, kad nepieciešams atjaunināt esošos resursus pret mūsdienu prasībām atbilstošiem valsts materiālo rezervju resursiem. Valsts materiālās rezerves, kuru derīguma termiņš ir mazāks par gadu vai to turpmāka izmantošana būs neiespējama vai ierobežota, varēs izmantot institūcijas pamatdarbības nodrošināšanai, kā arī atsavināt, paredzot izmantoto resursu atjaunināšanu.  Likumprojekts paredz efektīvāku mehānismu valsts materiālo rezervju izmantošanā, nosakot, ka nozares ministrijas valsts sekretārs vai viņa pilnvarots padotības iestādes vadītājs dod atļauju sava resora vajadzībām uzglabājamo valsts materiālo rezervju izmantošanai, tādējādi nodrošinot resursu operatīvu un nekavējošu iesaistīšanu attiecīgo pasākumu izpildē.  Likumprojektā noteikta jauna valsts materiālo rezervju finansēšanas kārtība, kas paredz, ka ministrijas, kuru nozarēs tiek veidotas valsts materiālās rezerves, iesniedz Iekšlietu ministrijai informāciju par iegādājamo valsts materiālo rezervju veidiem, to daudzumu, iegādei, atjaunināšanai un uzturēšanai nepieciešamo papildu finanšu līdzekļu apjomu, bet Iekšlietu ministrija sagatavo un iesniedz attiecīgu starpnozaru prioritārā pasākuma pieteikumu papildu finanšu līdzekļu piešķiršanai valsts materiālo rezervju iegādei, atjaunināšanai un uzturēšanai.  Noteikts, ka valsts materiālo rezervju iegādi, atjaunināšanu un uzturēšanu atbilstoši piešķirtajiem finanšu līdzekļiem nodrošina nozares ministrija, paredzot, ka nozares ministrija attiecīgo uzdevumu uz savstarpējas vienošanās pamata pilnībā vai daļēji var uzdot atbildīgajai institūcijai – valsts vai pašvaldības institūcijai, vai komersantam, kas nozares ministrijas uzdevumā veido vai pārvalda valsts materiālās rezerves, kā arī veic citas likumprojektā noteiktās darbības (turpmāk – atbildīgā institūcija). Nozares ministrija attiecīgos uzdevumus varēs uzdot padotības iestādei – ar rīkojumu, citam resoram – slēdzot starpresoru vienošanos, pašvaldības institūcijai – slēdzot sadarbības līgumu, komersantam – slēdzot deleģēšanas līgumu.  Likumprojektā noteikts, ka tiek veikta valsts materiālo rezervju inventarizācija saskaņā ar grāmatvedību reglamentējošo normatīvo aktu prasībām – atšķirībā no esošā regulējuma, kas nosaka, ka atbildīgie glabātāji ik gadu līdz 31.janvārim iesniedz Nodrošinājuma valsts aģentūrai inventarizācijas aktus pēc stāvokļa kārtējā gada 31.decembrī, tādejādi novēršot dubultās inventarizācijas.  Paredzēts, ka nozares ministrija katru gadu līdz 20.februārim iesniedz Iekšlietu ministrijā pārskatu par iepriekšējā gadā veiktajām darbībām ar valsts materiālajām rezervēm. Savukārt, lai nodrošinātu valsts materiālo rezervju uzraudzību, tiek paredzēts, ka Iekšlietu ministrija katru gadu līdz 20.aprīlim iesniedz Ministru kabinetam informatīvo ziņojumu par iepriekšējā gadā veiktajām darbībām ar valsts materiālajām rezervēm, kā arī tiek noteiktas tiesības Valsts ugunsdzēsības un glābšanas dienestam veikt valsts materiālo rezervju pārbaudi atbildīgajā institūcijā, lai pārliecinātos par to rīcībā esošo valsts materiālo rezervju gatavību izmantošanai katastrofu un citu apdraudējumu gadījumā.  Šobrīd spēkā esošais regulējums nosaka Valsts ugunsdzēsības un glābšanas dienestam pienākumu veikt valsts materiālo rezervju pārbaudes, kas ir saistīts ar to, ka valsts materiālo rezervju veidošanu un pārvaldīšanu nodrošina Iekšlietu ministrija (tās padotībā esošās iestādes – Nodrošinājuma valsts aģentūra un Valsts ugunsdzēsības un glābšanas dienests) sadarbībā ar valsts materiālo rezervju atbildīgajiem glabātājiem. Likumprojektā paredzēts, ka valsts materiālo rezervju veidošanu un pārvaldīšanu nodrošina nozares ministrijas, līdz ar to Valsts ugunsdzēsības un glābšanas dienestam tiek noteiktas tiesības veikt valsts materiālo rezervju pārbaudi, kas dos iespēju arī īstenot Civilās aizsardzības un katastrofas pārvaldīšanas likuma 10.pantā noteiktos uzdevumus. Paredzēts, ka minētās pārbaudes tiks veiktas izlases kārtībā, izvērtējot to nepieciešamību – ņemot vērā uzglabāto valsts materiālo rezervju resursu veidus. Pārbaužu rezultātā izdarītie secinājumi tiks izmantoti, gatavojot informatīvo ziņojumu par iepriekšējā gadā veiktajām darbībām ar valsts materiālajām rezervēm.  Sagaidāms, ka nozaru ministriju iesaiste valsts materiālo rezervju finansējuma piesaistē un pārvaldīšanā veicinās atbildīgāku un pārdomātāku pieeju valsts materiālo rezervju plānošanai nozarē, neradot liekus resursu uzkrājumus un nodrošinot to savlaicīgu atjaunināšanu, tiks novērstas dubultās inventarizācijas, kā arī atskaišu un dokumentu dublēšana.  Nodrošinājuma valsts aģentūras uzskaitē esošie valsts materiālo rezervju materiālie resursi turpmākai to pārvaldīšanai tiks nodoti nozaru ministriju izraudzītajām atbildīgajām institūcijām. Esošie noslēgtie glabājuma līgumi par valsts materiālo rezervju uzglabāšanu nosaka, ka glabājuma devējam (Nodrošinājuma valsts aģentūrai) ir tiesības jebkurā laikā pieprasīt atdot glabāšanā nodoto mantu, izbeidzot līgumu. Līgumos atbildība tiek paredzēta par saistību pienācīgu izpildi, līgumsodi netiek paredzēti – tātad saistības var izbeigt nekavējoties un par līguma izbeigšanu sekas neiestājas (nav risks, ka ar līguma izbeigšanu var iestāties finansiāli zaudējumi). |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas, kuru nozarēs tiek veidotas valsts materiālās rezerves, atbildīgās institūcijas, iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam paredzama pozitīva ietekme uz tautsaimniecību, jo, izmantojot valsts materiālās rezerves katastrofu, militāra vai citu apdraudējumu gadījumos, iespējams nodrošināt saimnieciskās darbības un pakalpojumu sniegšanas nepārtrauktību, kā arī paaugstināt sabiedrības drošību.  Likumprojekts paredz mazināt administratīvo slogu institūcijām, kas īsteno valsts materiālo rezervju veidošanu un pārvaldīšanu, novēršot dubultās inventarizācijas, uzskaites, atskaišu un dokumentu dublēšanu.  Vienlaikus, ievērojot, ka atsevišķu darbību (procesu) īstenošanā bija piesaistīti Iekšlietu ministrijas padotībā esošās iestādes – Nodrošinājuma valsts aģentūras speciālisti, resori ir prognozējuši darba apjoma pieaugumu, kas nav vērtējams kā būtisks, ievērojot, ka saistībā ar valsts budžeta līdzekļu, kuru apjoms ir mainīgs pa gadiem, administrēšanu un publisko iepirkumu apjomu, kas arī ir mainīgs pa gadiem, personāla noslogojums arī ir attiecīgi mainīgs. Saskaņā ar konceptuālā ziņojuma ”Par valsts materiālo rezervju veidošanu un pārvaldīšanu”” 2.pielikumā atspoguļoto *pašnovērtējumu*, ieviešot 3.risinājuma variantu:   * *Zemkopības ministrija* prognozē, ka pieaugs darba apjoms saistībā ar valsts materiālo rezervju resursu iegāžu un realizācijas organizēšanu (iepirkums):   √ pašreiz vidēji: iesaistīti 4 nodarbinātie, patērējot kopumā 40 stundas gadā: vid. 8,20 *euro* x40 st.=328 *euro*;  √ ieviešot 3.risinājuma variantu: iesaistīti 7 nodarbinātie, patērējot kopumā 112 stundas gadā: vid. 8,04 *euro* x112 st.=900 *euro*;  Nosacītais izmaksu palielinājums: 572 *euro*.   * *Satiksmes ministrija* prognozē, ka pieaugs darba apjoms saistībā ar:   • valsts materiālo rezervju resursu veidošanai, atjaunināšanai, uzglabāšanai, izmantošanai un norakstīšanai nepieciešamo finanšu līdzekļu administrēšanu (budžets):  √ pašreiz nav iesaistes, jo tas ir Iekšlietu ministrijas kompetencē;  √ ieviešot 3.risinājuma variantu: iesaistīti 6 nodarbinātie, patērējot kopumā 16 stundas gadā: vid. 42 *euro* x 16 st.=672 *euro*;  Nosacītais izmaksu palielinājums: 672 *euro;*  • uzglabāšanā nodoto valsts materiālo rezervju uzskaite (grāmatvedība):  √ pašreiz vidēji: iesaistīti 11 nodarbinātie, patērējot kopumā 20 stundas gadā: vid. 13,10 *euro* x20 st.=262 *euro*;  √ ieviešot 3.risinājuma variantu: iesaistīti 15 nodarbinātie, patērējot kopumā 30 stundas gadā: vid. 18,06 *euro* x30 st.=542 *euro*;  Nosacītais izmaksu palielinājums: 280 *euro;*  • valsts materiālo rezervju inventarizācija:  √ pašreiz vidēji: iesaistīti 27 nodarbinātie, patērējot kopumā 35 stundas gadā: vid. 23,63 *euro* x35 st.=827 *euro*;citi izdevumi-41 *euro* gadā;  √ ieviešot 3.risinājuma variantu: iesaistīti 30 nodarbinātie, patērējot kopumā 55 stundas gadā: vid. 22,67 *euro* x55 st.=1247 *euro*; citi izdevumi-170 *euro* gadā;  Nosacītais izmaksu palielinājums: 550 *euro;*  • valsts materiālo rezervju atjaunināšanas plāna kārtējam gadam sagatavošana:  √ pašreiz vidēji: iesaistīti 2 nodarbinātie, patērējot kopumā 4 stundas gadā: vid. 12 *euro* x 4 st.=48 *euro*;  √ ieviešot 3.risinājuma variantu: iesaistīti 4 nodarbinātie, patērējot kopumā 8 stundas gadā: vid. 28 *euro* x8 st.=224 *euro*;  Nosacītais izmaksu palielinājums: 176 *euro;*  • priekšlikumu centralizētajam iepirkumu plānam par  valsts materiālo rezervju iegādēm kārtējam gadam sagatavošana:  √ pašreiz nav iesaistes, jo tas ir Iekšlietu ministrijas kompetencē;  √ ieviešot 3.risinājuma variantu: iesaistīti 9 nodarbinātie, patērējot kopumā 8 stundas gadā: vid. 72 *euro* x8 st.=576 *euro*;  Nosacītais izmaksu palielinājums: 576 *euro;*  • valsts materiālo rezervju resursu iegāžu un realizācijas organizēšana (iepirkums):  √ pašreiz nav iesaistes, jo tas ir Iekšlietu ministrijas kompetencē;  √ ieviešot 3.risinājuma variantu: iesaistīti 14 nodarbinātie, patērējot kopumā 48 stundas gadā: vid. 112 *euro* x 48 st.=5376 *euro*;  Nosacītais izmaksu palielinājums: 5376 *euro;*  • citas ar valsts materiālo rezervju atjaunināšanu, realizāciju, izsniegšanu, iznomāšanu, aizdošanu, norakstīšanu, pārstrādi (utilizāciju) vai apglabāšanu saistītās procedūras (aprite):  √ pašreiz nav iesaistes, jo tas ir Iekšlietu ministrijas kompetencē;  √ ieviešot 3.risinājuma variantu: iesaistīti 8 nodarbinātie, patērējot kopumā 4 stundas gadā: vid. 64 *euro* x4 st.=256 *euro*;  Nosacītais izmaksu palielinājums: 256 *euro;*  Kopējais nosacītais izmaksu palielinājums: 7886 *euro;*   * *Veselības ministrija* prognozē, ka pieaugs darba apjoms saistībā ar:   • finanšu līdzekļu administrēšanu (budžets):  √ pašreiz vidēji: iesaistīti 2 nodarbinātie, patērējot kopumā 32 stundas gadā: vid. 8,59 *euro* x 32 st.=275 *euro*;  √ ieviešot 3.risinājuma variantu: iesaistīti 4 nodarbinātie, patērējot kopumā 156 stundas gadā: vid. 10,15 *euro* x156 st.=1583 *euro*;  Nosacītais izmaksu palielinājums: 1308 *euro;*  • valsts materiālo rezervju uzskaiti (grāmatvedība):  √ pašreiz vidēji: iesaistīts 1 nodarbinātais, patērējot kopumā 1096 stundas gadā: vid. 7,728 *euro* x 1096 st.=8470 *euro*;  √ ieviešot 3.risinājuma variantu: iesaistīti 2 nodarbinātie, patērējot kopumā 1096 stundas gadā: vid. 9,157 *euro* x1096 st.=10 036 *euro*;  Nosacītais izmaksu palielinājums: 1566 *euro;*  • valsts materiālo rezervju iegādi:  √ pašreiz vidēji: iesaistīti 4 nodarbinātie, patērējot kopumā 414 stundas gadā: vid. 7,81 *euro* x 414 st.=3233 *euro*;  √ ieviešot 3.risinājuma variantu: iesaistīti 6 nodarbinātie, patērējot kopumā 4438 stundas gadā: vid. 8,14 *euro* x 4438 st.=36 125 *euro*;  Nosacītais izmaksu palielinājums: 32 892 *euro;*  *•* valsts materiālo rezervju iegādes un atjaunināšanas plānu sagatavošanu:  √ pašreiz vidēji: iesaistīti 6 nodarbinātie, patērējot kopumā 76 stundas gadā: vid. 8,50 *euro* x 76 st.=646 *euro*;  √ ieviešot 3.risinājuma variantu: iesaistīti 4 nodarbinātie, patērējot kopumā 168 stundas gadā: vid. 11,48 *euro* x 168 st.=1928 *euro*;  Nosacītais izmaksu palielinājums: 1282 *euro;*  • citas procedūras, kas saistītas ar valsts materiālo rezervju apriti:  √ pašreiz vidēji: iesaistīti 4 nodarbinātie, patērējot kopumā 324 stundas gadā: vid. 8,53 *euro* x 324 st.=2763 *euro*;  √ ieviešot 3.risinājuma variantu (pārbaudes, koordinācija, procesu organizēšana u.c.) : iesaistīti 10 nodarbinātie, patērējot kopumā 2656 stundas gadā: vid. 6,906 *euro* x 2656 st.=18 342 *euro*;  Nosacītais izmaksu palielinājums: 15 579 *euro.*  Vienlaikus prognozēts *izmaksu samazinājums* ikgadējā pārskata sagatavošanai par darbībām ar valsts materiālajām rezervēm iepriekšējā gadā:  √ pašreiz vidēji: iesaistīti 3 nodarbinātie, patērējot kopumā 80 stundas gadā: vid. 7,875 *euro* x 80 st.=630 *euro*;  √ ieviešot 3.risinājuma variantu: iesaistīti 3 nodarbinātie, patērējot kopumā 80 stundas gadā: vid. 7,075 *euro* x 80 st.=566 *euro*;  Nosacītais izmaksu samazinājums: 64 *euro.*  *KOPĀ:* nosacītais izmaksu palielinājums (aprēķināts, ņemot vērā situāciju, ka tiek piešķirts nepieciešamais finansējums, lai nodrošinātu visas valsts materiālo rezervju nomenklatūrā paredzētās iegādes pilnā apjomā, ka arī veiktu to atjaunināšanu) – kopā: 52 563 *euro.*   * *Iekšlietu ministrija* prognozē, ka darba apjoms saistībā ar:   • finanšu līdzekļu administrēšanu (budžets) samazināsies Nodrošinājuma valsts aģentūrai (paliks nemainīgs Iekšlietu ministrijai, jo pašreiz tiek gatavoti transferti, bet pie 3.risinājuma varianta-starpnozaru prioritārā pasākuma pieteikums):  √ pašreiz vidēji: iesaistīti 2 nodarbinātie, patērējot kopumā 120 stundas gadā: vid. 8,66 *euro* x 120 st.=1039 *euro +* 10 *euro -* citi izdevumi= 1049 *euro;*  √ ieviešot 3.risinājuma variantu: iesaistīti 2 nodarbinātie, patērējot kopumā 80 stundas gadā: vid. 9,70 *euro* x 80 st.=776 *euro* *+* 8 *euro -* citi izdevumi= 784 *euro;*  Nosacītais izmaksu samazinājums: 265 *euro;*  • valsts materiālo rezervju uzskaiti (grāmatvedība) (Veselības ministrijas valsts materiālās rezerves tika uzskaitītas tikai summāri) samazināsies:  √ pašreiz vidēji: iesaistīti 3 nodarbinātie, patērējot kopumā 769 stundas gadā: vid. 6,75 *euro* x 769 st.=5189 *euro + 57 euro -* citi izdevumi= 5246 *euro;*  √ ieviešot 3.risinājuma variantu: iesaistīti 3 nodarbinātie, patērējot kopumā 515 stundas gadā: vid. 6,75 *euro* x 515 st.=3476 *euro* *+ 3*8 *euro -* citi izdevumi= 3514 *euro;*  Nosacītais izmaksu samazinājums: 1732 *euro;*  • valsts materiālo rezervju uzglabāšanu samazināsies:  √ pašreiz vidēji: iesaistīti 6 nodarbinātie, patērējot kopumā 1148 stundas gadā: vid.5,88 *euro* x 1148 st.= 6748 *euro + 665 euro -* citi izdevumi= 7413  *euro;*  √ ieviešot 3.risinājuma variantu: iesaistīti 6 nodarbinātie, patērējot kopumā 769 stundas gadā: vid.5,88 *euro* x 769 st.=4523 *euro* *+ 443 euro -* citi izdevumi= 4966 *euro;*  Nosacītais izmaksu samazinājums: 2447 *euro;*  • valsts materiālo rezervju inventarizāciju samazināsies:  √ pašreiz vidēji: iesaistīti 5 nodarbinātie, patērējot kopumā 162 stundas gadā: vid.7,41 *euro* x 162 st.= 1200 *euro + 8 euro -* citi izdevumi= 1208 *euro;*  √ ieviešot 3.risinājuma variantu: iesaistīti 5 nodarbinātie, patērējot kopumā 113 stundas gadā: vid. 7,56 *euro* x 113 st.=854 *euro* *+ 5 euro -* citi izdevumi= 859 *euro;*  Nosacītais izmaksu samazinājums: 349 *euro;*  • valsts materiālo rezervju atjaunināšanas plāna kārtējam gadam sagatavošanu samazināsies:  √ pašreiz vidēji: iesaistīti 3 nodarbinātie, patērējot kopumā 224 stundas gadā: vid. 7,41 *euro* x 224 st.= 1660 *euro + 3 euro -* citi izdevumi= 1663 *euro;*  √ ieviešot 3.risinājuma variantu: iesaistīti 3 nodarbinātie, patērējot kopumā 154 stundas gadā: vid. 7,41 *euro* x 154 st.=1140 *euro* *+ 2 euro -* citi izdevumi= 1142 *euro;*  Nosacītais izmaksu samazinājums: 521 *euro;*  • priekšlikumu centralizētajam iepirkumu plānam par  valsts materiālo rezervju iegādēm kārtējam gadam sagatavošanu samazināsies:  √ pašreiz vidēji: iesaistīti 3 nodarbinātie, patērējot kopumā 194 stundas gadā: vid. 7,41 *euro* x 194 st.= 1437 *euro + 2 euro -* citi izdevumi= 1439 *euro;*  √ ieviešot 3.risinājuma variantu: iesaistīti 3 nodarbinātie, patērējot kopumā 134 stundas gadā: vid. 7,41 *euro* x 134 st.=991 *euro* *+ 1 euro -* citi izdevumi= 992 *euro;*  Nosacītais izmaksu samazinājums: 447 *euro;*  *•* valsts materiālo rezervju iegāžu un realizācijas organizēšanu (iepirkums) samazināsies:  √ pašreiz vidēji: iesaistīti 19 nodarbinātie, patērējot kopumā 1595 stundas gadā: vid. 5,52 *euro* x 1595 st.= 8802 *euro + 300 euro -* citi izdevumi= 9102 *euro;*  √ ieviešot 3.risinājuma variantu: iesaistīti 19 nodarbinātie, patērējot kopumā 1069 stundas gadā: vid. 4,46 *euro* x 1069 st.=4770 *euro* *+ 203 euro -* citi izdevumi= 4973 *euro;*  Nosacītais izmaksu samazinājums: 4129 *euro;*  • citām procedūrām, kas saistītas ar valsts materiālo rezervju apriti, samazināsies:  √ pašreiz vidēji: iesaistīti 3 nodarbinātie, patērējot kopumā 115 stundas gadā: vid. 6,83 *euro* x 115 st.= 785 *euro + 9 euro -* citi izdevumi= 794 *euro;*  √ ieviešot 3.risinājuma variantu: iesaistīti 3 nodarbinātie, patērējot kopumā 94 stundas gadā: vid. 6,69 *euro* x 94 st.= 629 *euro* *+ 5 euro -* citi izdevumi= 634 *euro;*  Nosacītais izmaksu samazinājums: 160 *euro;*  *KOPĀ:* kopumā izdevumu apjoms paliks nemainīgs, jo Iekšlietu ministrija kopīgi ar Nodrošinājuma valsts aģentūru arī turpmāk nodrošinās procesu koordināciju un atbalsta sniegšanu citām nozaru ministrijām. |
| 3. | Administratīvo izmaksu monetārs novērtējums | Samazinoties dublējošu dokumentu (galvenokārt grāmatvedības jomā) apritei, administratīvās izmaksas samazināsies. Ievērojot, ka tiek palielināta nozaru ministriju loma, tās varētu palielināties, tomēr ne ievērojami. Izmaksas, ko rada informācijas sniegšanas vai uzglabāšanas pienākumi, kopumā samazināsies. Administratīvās izmaksas gada laikā mērķgrupai, kuru veido juridiskas personas, nepārsniegs 2000 *euro*. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | | |
| Rādītāji | | 2018.gads | | | Turpmākie trīs gadi (tūkst. *euro*) | | |
| 2019.gads | 2020.gads | 2021.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo 2018.gadu | Izmaiņas, salīdzinot ar kārtējo 2018.gadu | Izmaiņas, salīdzinot ar kārtējo 2018.gadu |
| 1 | | 2 | 3 | | 4 | 5 | 6 |
| 1. Budžeta ieņēmumi: | | 898 235 | 0 | | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 898 235 | 0 | | 0 | 0 | 0 |
| 1.2. valsts speciālais budžets | | 0 | 0 | | 0 | 0 | 0 |
| 1.3. pašvaldību budžets | | 0 | 0 | | 0 | 0 | 0 |
| 2. Budžeta izdevumi: | | 898 235 | 0 | | 61 021 | 61 021 | 61 021 |
| 2.1. valsts pamatbudžets | | 898 235 | 0 | | 61 021 | 61 021 | 61 021 |
| 2.2. valsts speciālais budžets | | 0 | 0 | | 0 | 0 | 0 |
| 2.3. pašvaldību budžets | | 0 | 0 | | 0 | 0 | 0 |
| 3.Finansiālā ietekme: | | 0 | 0 | | -61 021 | -61 021 | -61 021 |
| 3.1.valsts pamatbudžets | | 0 | 0 | | -61 021 | -61 021 | 61 021 |
| 3.2.speciālais budžets | | 0 | 0 | | 0 | 0 | 0 |
| 3.3.pašvaldību budžets | | 0 | 0 | | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | 0 | 0 | | 61 021 | 61 021 | 61 021 |
| 5.Precizēta finansiālā ietekme: | | 0 | 0 | | 0 | 0 | 0 |
| 5.1.valsts pamatbudžets | | 0 | 0 | | 0 | 0 | 0 |
| 5.2.speciālais budžets | | 0 | 0 | | 0 | 0 | 0 |
| 5.3.pašvaldību budžets | | 0 | 0 | | 0 | 0 | 0 |
| 6.Detalizēts ieņēmumu un izdevumu aprēķins: | |  | | | | | |
| 6.1. detalizēts ieņēmumu aprēķins | |
| 6.2.detalizēts izdevumu aprēķins | |
| 7. Cita informācija | | \* pieņemot, ka papildu nepieciešamais finansējums valsts materiālo rezervju iegādei un atjaunināšanai tiek piešķirts pilnā apjomā  Saskaņā ar likumu ”Par valsts budžetu 2018.gadam”:  √ plānoti izdevumi valsts materiālo rezervju *administrēšanai* – 898 235 *euro*, tai skaitā:   * Veselības ministrijai - 833 584 *euro*; * Iekšlietu ministrijai – 52 281 *euro*; * Zemkopības ministrijai – 3878 *euro*; * Satiksmes ministrijai – 8492 *euro*.   Saskaņā ar minēto resoru veikto *pašnovērtējuma aprēķinu*, ieviešot 3.risinājuma variantu, var rasties papildu izdevumi 61 021 *euro* apmērā (skatīt anotācijas II.sadaļas 2.punktu), tai skaitā:   * Veselības ministrijai –52 563 *euro*; * Zemkopības ministrijai – 572 *euro*; * Satiksmes ministrijai – 7886 *euro.*   Iekšlietu ministrijai papildu izdevumi neradīsies.  Papildu administrēšanas izdevumi var tikt novērsti, optimizējot valsts materiālo rezervju pārvaldīšanas procedūras katrā nozarē. Administrēšanas izdevumi tiks segti attiecīgajām ministrijām piešķirto valsts budžeta līdzekļu ietvaros no jau esošajām valsts pamatbudžeta programmām, kurās plānota pamatfunkciju izpildes nodrošināšana. Papildu amata vietas netiks ieviestas.  √ Iekšlietu ministrijai budžeta apakšprogrammā 40.04.00 “Valsts materiālās rezerves” centralizēti plānoti ieņēmumi (resursi izdevumu segšanai – citi pašu ieņēmumi) un izdevumi valsts materiālo rezervju iegādei un uzturēšanai 41 426 *euro* apmērā.  2017.gada budžeta izpildes procesā palielināti izdevumi, kas tiks segti no valsts materiālo rezervju finanšu resursu atlikuma, apstiprinot tos 439 993 *euro* apmērā.  Ieņēmumu (valsts materiālo rezervju finanšu resursu) atlikums uz 2017.gada 1.janvāri – 871 364,64 *euro*, uz 2018.gada 1.janvāri 493 150 *euro*.  Likuma ”Par valsts budžetu 2018.gadam” un likuma ”Par vidēja termiņa budžeta ietvaru 2018., 2019. un 2020.gadam” plānoti izdevumi: 2018.gadā – 409 471 *euro*, 2019.gadā – 41 471 *euro*, 2020.gadā – 41 471 *euro*.  Prognozētais pašu ieņēmumu atlikums uz 2018.gada 31.decembri- 125 072 *euro.* Iekšlietu ministrija finansējumu piešķir no iepriekšējos gados uzkrātā finanšu resursu atlikuma.  Ar nepieciešamo finansējumu valsts materiālo rezervju iegādei, atjaunināšanai un uzturēšanai saistītie jautājumi tiks atspoguļoti jaunās valsts materiālo rezervju nomenklatūras sākotnējās ietekmes novērtējuma ziņojumā (anotācijā), kā arī attiecīgajā Ministru kabineta protokollēmumā. Jaunā nomenklatūra ir sagatavota iesniegšanai Ministru kabinetā. Nozaru ministriju piedāvājumi, ņemot vērā arī nozaru veikto risku novērtējumu un iespējamo valsts apdraudējumu, kā arī valsts budžeta iespējas (ieņēmumu un izdevumu prognoze):   * Iekšlietu ministrija:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 32 800 | 550 980 | | 2020 | 31 333 | 450 435 | | 2021 | 26 800 | 254 295 | | 2022 | 26 800 | 540 985 | | 2023 | 26 800 | 1 030 614 | | KOPĀ | 144 533 | 2 827 309 |  * Satiksmes ministrija:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 0 | 193 333 | | 2020 | 120 000 | 303 342 | | 2021 | 0 | 227 637 | | 2022 | 0 | 227 637 | | 2023 | 0 | 227 637 | | KOPĀ | 120 000 | 1 179 586 |  * Veselības ministrija:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 7090 | 552 499 | | 2020 | 37 315 | 920 646 | | 2021 | 67 997 | 1 097 147 | | 2022 | 75 164 | 1 105 618 | | 2023 | 109 024 | 888 692 | | KOPĀ | 296 590 | 4 564 602 |  * Tieslietu ministrija:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 0 | 227 382 | | 2020 | 0 | 2280 | | 2021 | 0 | 7030 | | 2022 | 0 | 2280 | | 2023 | 0 | 7030 | | KOPĀ | 0 | 246 002 |  * Zemkopības ministrija:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 0 | 24 250 | | 2020 | 0 | 0 | | 2021 | 0 | 0 | | 2022 | 0 | 0 | | 2023 | 0 | 0 | | KOPĀ | 0 | 24 250 |  * KOPĀ:  |  |  |  | | --- | --- | --- | | Gads | Ieņēmumi, *euro* | Izdevumi, *euro* | | 2019 | 39 890 | 1 548 444 | | 2020 | 188 648 | 1 676 703 | | 2021 | 94 797 | 1 586 109 | | 2022 | 101 964 | 1 876 520 | | 2023 | 135 824 | 2 153 973 | | KOPĀ | 561 123 | 8 841 749 |   Valsts materiālo rezervju iegāde un atjaunošana atbilstoši nomenklatūrā noteiktajam, kā arī valsts materiālo rezervju uzturēšana, ir īstenojama, piešķirot papildu finansējumu no valsts budžeta.  Ministru kabineta 2017.gada 22.maija rīkojuma Nr. 244 ”Par konceptuālo ziņojumu ”Par valsts materiālo rezervju veidošanu un pārvaldīšanu”” 6.punkts nosaka Iekšlietu ministrijai likumprojekta ”Par valsts budžetu 2019.gadam” un likumprojekta ”Par vidēja termiņa budžeta ietvaru 2019., 2020. un 2021. gadam” sagatavošanas procesā vienoties ar Satiksmes ministriju, Veselības ministriju un Zemkopības ministriju par ieņēmumu no valsts materiālo rezervju realizācijas atlikuma pārdali un līdz 2018.gada 15.februārim iesniegt attiecīgu informāciju Finanšu ministrijā. | | | | | |
| IV. Tiesību akta projekta ietekme uz spēkā esošo tiesību normu sistēmu | | | | | | | |
| 1. | Nepieciešamie saistītie tiesību aktu projekti | | | 1. Iekšlietu ministrijai nepieciešams izstrādāt Ministru kabineta noteikumu projektu par valsts materiālo rezervju iesaistīšanas un pārbaudes kārtību.  Noteikumu projektā tiks noteikta valsts materiālo rezervju iesaistīšanas kārtība, tai skaitā paredzot gadījumus, kad katastrofas vai cita apdraudējuma pārvaldīšanā iesaistītajai institūcijai nepieciešamas valsts materiālās rezerves, kas izveidotas citā nozarē un atļauja to iesaistīšanai nepieciešama no citas nozares ministrijas valsts sekretāra vai tā pilnvarota padotībā esošas iestādes vadītāja. Noteikumu projektā tiks paredzēts, ka institūcijas savā starpā sadarbojas, nododot valsts materiālās rezerves viena otrai attiecīgās situācijās. Nepieciešamības gadījumā ministrijas valsts sekretārs, kura nozarē būtu iespējams izmantot resursus no valsts materiālajām rezervēm, kas tiek uzglabātas citā nozarē, varēs lūgt attiecīgās ministrijas valsts sekretāram dot atļauju izsniegt nepieciešamās valsts materiālās rezerves. Papildus tiks noteikta arī valsts materiālo rezervju iesaistīšanas kārtība militāra apdraudējuma pārvarēšanas pasākumos.  Noteikumu projekts, paredzot valsts materiālo rezervju pārbaužu kārtību, noteiks, ka Valsts ugunsdzēsības un glābšanas dienests var veikt valsts materiālo rezervju pārbaudes – pārliecinoties, vai tiek nodrošināta valsts materiālo rezervju uzskaite, pārbaudot valsts materiālo rezervju uzglabāšanas apstākļus, izvēles kārtībā atsevišķu valsts materiālo rezervju resursu daudzumus (salīdzinot tos ar aktuālo informāciju atbildīgās institūcijas valsts materiālo rezervju uzskaites datos), kā arī izvēles kārtībā valsts materiālo rezervju tehnisko stāvokli un to gatavību lietošanai, iedarbinot tehniku, izvēršot un uzstādot aprīkojumu.  2. Veselības ministrijai nepieciešams izstrādāt Ministru kabineta noteikumu projektu par kārtību, kādā atsavina valsts materiālajās rezervēs esošās zāles un medicīniskās ierīces.  3.Atbilstoši rīkojuma Nr.244 5.punktā dotajam uzdevumam Iekšlietu ministrija kopīgi ar Satiksmes ministriju, Veselības ministriju un Zemkopības ministriju izvērtēs un aktualizēs valsts materiālo rezervju nomenklatūru, un līdz [2018.](https://likumi.lv/ta/id/168574-valsts-materialo-rezervju-glabasanas-uzskaites-atjauninasanas-iznomasanas-aizdosanas-realizacijas-un-norakstisanas-kartiba#n2018)gada [1.](https://likumi.lv/ta/id/168574-valsts-materialo-rezervju-glabasanas-uzskaites-atjauninasanas-iznomasanas-aizdosanas-realizacijas-un-norakstisanas-kartiba#n1)martam iesniegs noteiktā kārtībā Ministru kabinetā rīkojuma projektu par valsts materiālo rezervju nomenklatūru.  4. Lai precizētu nozaru ministriju funkcijas un uzdevumus valsts materiālo rezervju veidošanas un pārvaldīšanas jomā, pēc likuma ”Valsts materiālo rezervju likums” pieņemšanas būs nepieciešams veikt grozījumus attiecīgo ministriju nolikumos.  5. Lai precizētu Nodrošinājuma valsts aģentūras funkcijas un uzdevumus valsts materiālo rezervju veidošanas un pārvaldīšanas jomā, pēc likuma ”Valsts materiālo rezervju likums” pieņemšanas būs nepieciešams veikt grozījumus iestādes nolikumā. | | | |
| 2. | Atbildīgā institūcija | | | Attiecīgi Iekšlietu ministrija, Satiksmes ministrija, Veselības ministrija, Zemkopības ministrija, Tieslietu ministrija. | | | |
| 3. | Cita informācija | | | Nav. | | | |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika ievietots Iekšlietu ministrijas mājaslapā, sadaļā ”Sabiedrības līdzdalība”. |
| 2. | Sabiedrības līdzdalība projekta izstrādē | Priekšlikumu iesniegšana likumprojekta saskaņošanas laikā. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabinets, ministrijas, kuru nozarēs tiek veidotas valsts materiālās rezerves, Iekšlietu ministrija, Nodrošinājuma valsts aģentūra, Valsts ugunsdzēsības un glābšanas dienests, atbildīgās institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

M.Ludbāržs, 67219079

[maigurs.ludbarzs@iem.gov.lv](mailto:maigurs.ludbarzs@iem.gov.lv)

A.Strode, 76219602

[alda.strode@iem.gov.lv](mailto:alda.strode@iem.gov.lv)

I.Rudzīte, 26698094

[ilze.rudzite@agentura.iem.gov.lv](mailto:ilze.rudzite@agentura.iem.gov.lv)